RBF วิ่งยาว 4 วันราคาพุ่งกว่า 40% ไล่ทุบสถิติออลไทม์ไฮ โบรกฯมองศักยภาพเติบโตสูง
RBF วิ่งยาว 4 วันราคาพุ่งกว่า 40% ไล่ทุบสถิติออลไทม์ไฮ โบรกฯมองศักยภาพเติบโตสูง ล่าสุดอยู่ที่ 6.90 บาท บวก 0.45 บาท หรือ 6.98% มูลค่าซื้อขาย 92.23 ล้านบาท
RBF วิ่งยาว 4 วันราคาพุ่งกว่า 40% ไล่ทุบสถิติออลไทม์ไฮ โบรกฯมองศักยภาพเติบโตสูง ล่าสุดอยู่ที่ 6.90 บาท บวก 0.45 บาท หรือ 6.98% มูลค่าซื้อขาย 92.23 ล้านบาท
21 พ.ค. 2563

ผู้สื่อข่าวรายงานงว่า ราคาหุ้น บริษัท อาร์ แอนด์ บี ฟู้ด ซัพพลาย จำกัด (มหาชน) หรือ RBF ล่าสุด ณ เวลา 10.25 น. อยู่ที่ 6.90 บาท บวก 0.45 บาท หรือ 6.98% สูงสุดที่ 7 บาท ต่ำสุดที่ 6.60 บาท ด้วยมูลค่าซื้อขาย 92.23 ล้านบาท

ทั้งนี้ราคาหุ้น RBF ปรับตัวขึ้นอย่างร้อนแรง 4 วันติด นับตั้งแต่ราคาหุ้นอยู่ที่ระดับ 4.84 บาท เมื่อวันที่ 15 พ.ค.2563 คิดดเป็นการปรับตัวขึ้นถึง 42.56% และยังปรับตัวขึ้นสูงสุดนับตั้งแต่เข้าซื้อขายในตลาดหลักทรัพย์แห่งประเทศไทย (SET) เมื่อวันที่ 24 ต.ค.2562 ราคา IPO ที่ 3.30 บาท
ด้าน บล.เอเอสแอล ระบุในบทวิเคราะห์ว่า RBF รายงานกำไรสุทธิในไตรมาส 1/63 คิดเป็น 35.5% ของกำไรสุทธิทั้งปี ทั้งนี้คาดว่าในไตรมาส 2/63 ผลประกอบการจะทรงตัวค่อนไปทางที่อ่อนลงเนื่องจากการ Lock Down ประเทศ แต่จะกลับมาฟื้นตัวอีกครั้งในครึ่งปีหลังปี 2563 เนื่องจาก RBF ทำธุรกิจที่เกี่ยวข้องกับอาหารที่เป็น Sector ที่แข็งแกร่งจึงได้อานิสงส์นี้ และยังคงประมาณการกำไรสุทธิทั้งปีที่ 414 ล้านบาท อย่างไรก็ดีมีโอกาสปรับประมาณการขึ้นในแง่ของอัตราการทำกำไรที่จะสามารถอยู่ในระดับสูงที่มากกว่า 42% ได้ต่อเนื่องหรือไม่
ด้านกลยุทธ์การลงทุนแนะนำ “ทยอยซื้อตามแนวรับ” เนื่องจากราคาปรับตัวขึ้นสูง คาดอาจะมีแรงทำกำไร แต่ยังคงมองเห็นการเติบโตสูง โดยเลือก RBF เป็นหุ้น Growth Stock ของปี 2563-2564 ที่คาดกำไรสุทธิเติบโต 17.1% และ 18.5% ตามลำดับ รวมถึงความเป็น free debt ที่ทำให้สถานะการเงินแข็งแกร่ง